钦定古今图书集成/明伦汇编/皇极典/第061卷 > 唐九
## 钦定古今图书集成/明伦汇编/皇极典/第061卷 > 唐九

### 肃宗本纪

按《唐书肃宗本纪》：“肃宗文明武德大圣大宣孝皇帝，
讳亨，元宗第三子也。母曰元献皇后杨氏，初名嗣，昇
封陜王，开元四年，为安西大都护。性仁孝好学，元宗
尤受之，遣贺知章、潘肃、吕向、皇甫彬、邢璹等侍读左
右。十五年，更名浚，徙封忠王，为朔方节度大使，单于
大都护。十八年，奚契丹寇边，乃以肃宗为河北道行”
军元帅，遣御史大夫李朝隐等八总管兵十万以伐
之。居二岁，朝隐等败奚、契丹于范阳北，肃宗以统帅
功，迁司徒。二十三年，又更名玙。二十五年，皇太子瑛
废死，明年，立为皇太子。有司行册礼，其仪有中严、外
办，其服绛纱。太子曰：“此天子礼也。”乃下公卿议。太师
萧嵩、左丞相裴耀卿请改“外办”为“‘外备’，绛纱衣为朱
明服”，乃从之。二十八年，又更名绍。天宝三载，又更名
亨。安禄山来朝，太子识其有反相，请以罪诛之，元宗
不听。禄山反十五载，元宗避贼，行至马嵬，父老遮道，
请留太子讨贼，元宗许之，遣寿王瑁及内侍高力士
谕太子，太子乃还。六月丁酉，至渭北便桥。桥绝，募水
滨居民得三千馀人涉而济，遇潼关散卒，以为贼与
战多伤，既而觉之，收其馀以涉，后，军多没者。夕，次永
寿县，吏民稍持牛酒来献。新平郡太守薛羽、保定郡
太守徐玨闻贼且至，皆弃城走。己亥，太子次保定，捕
得羽、玨，斩之。辛丑，次平凉郡，得牧马牛羊，兵始振。朔
方留后、支度副使杜鸿渐、六城水陆运使魏少游、节
度判官崔漪、支度判官崔简金、关内盐池判官李涵、
河西行军司马裴冕迎太子治兵于朔方。庚戌，次丰
宁，见大河之险，将保之，会天大风，回趋灵武。七月辛
酉，至于灵武。王戌，裴冕等请皇太子即皇帝位。甲子，
即皇帝位于灵武，尊皇帝曰“上皇天帝”，大赦，改元至
德。赐文武官、阶、勋、爵、版，授侍老、太守。县令裴冕为中
书侍郎、同中书门下平章事。甲戌，安禄山寇扶风，太
守薛景仙败之。八月辛卯，张巡及安禄山将李巡望
战于雍丘，败之。十月辛巳朔，日有食之。癸未，次彭原
郡。诏“御史、谏官论事，勿先白大夫及宰相，始鬻爵，度
僧尼。房琯为招讨西京防御蒲潼两关兵马元帅”，兵
部尚书王思礼副之。南军入于宜寿，中军入于武功，
北军入于奉天。辛卯，河南节度副使张巡及令狐潮
战于雍丘，败之。辛丑，房琯以中军、北军及安禄山之
众战于陈涛斜，败绩。癸卯，琯又以南军战，败绩。是月，
遣永王璘朝上皇天帝于蜀郡。璘反，丹徒郡太守阎
敬之及璘战于伊娄，埭死之。十一月辛卯，河西地震。
戊午，崔涣为江南宣慰使。郭子仪率回纥及安禄山
战于河上，败之。史思明寇太原。十二月，安禄山陷鲁、
东平、济阴三郡。戊子，给复平原郡。二载。安禄山陷颍
川，执太守薛愿及长史庞坚。是岁，吐蕃陷巂州，领南
溪獠。梁崇牵陷容州。

二载正月，永王璘陷鄱阳郡。乙卯，安庆绪弑其父禄
山。丙寅，河西兵马使孟庭伦杀其节度使周佖，以武
威郡反。乙亥，安庆绪将尹子奇寇睢阳郡，张巡败之。
二月戊子，次于凤翔。李光弼及安庆绪之众战于太
原，败之。丁酉，关西节度兵马使郭英乂及安庆绪战
于武功，败绩。庆绪陷冯翊郡，太守萧贲死之。庆绪将
蔡希德寇太原。戊戌，庶人璘伏诛。庚子，郭子仪及安
庆绪战于潼关，败之。壬寅，河西判官崔偁克武威郡，
孟庭伦伏诛。甲辰，郭子仪及安庆绪战于永丰仓，败
之，大将李韶光、王祚死之。三月辛酉，韦见素、裴冕罢，
宪部尚书致仕，苗晋卿为左相。四月戊寅，郭子仪为
关内、河东副元帅。壬午，瘗阵亡者。庚寅，郭子仪及安
庆绪将李归仁战于刘运桥，败之。五月癸丑，子仪及
庆绪将安守忠战于清渠，败绩。丁巳，房琯罢。谏议大
夫张镐为中书侍郎、同中书门下平章事。六月癸未，
尹子奇寇雎阳。丁酉，南充郡民何滔执其太守杨齐
曾以反，剑南节度使卢元𥙿败之。七月己酉，太白经
天。丁巳，安庆绪将安武臣陷陕郡。八月丁丑，焚长春
宫。甲申，崔涣罢，张镐兼河南节度使、都统淮南诸军
事，灵昌郡大守许叔冀奔于彭城。癸巳，大阅。闰月甲
寅，安庆绪寇好畴，渭北节度使李光进败之。丁卯，广
平郡王俶为天下兵马元帅，郭子仪副之，以朔方、安
西、回纥、南蛮、大食兵讨安庆绪。辛未，京畿采访宣慰使崔光远及庆绪战于骆谷，败之；行军司马王伯伦
战于苑北，死之。九月丁丑，庆绪陷上党郡，执节度使
程千里。壬寅，广平郡王俶及庆绪战于沣水，败之。癸
卯，复京师，庆绪奔于陜郡。尚书左仆射裴冕告太清
宫、郊庙、社稷、五陵，宣慰百姓。十月戊申，广平郡王俶
及安庆绪战于新店，败之，克陜郡。壬子，复东京，庆绪
奔于河北。兴平军兵马使李奂及庆绪之众战于武
关，败之，克上洛郡。吐蕃陷西平郡。癸丑，安庆绪陷睢
阳，太守许远及张巡、郓州刺史姚訚、左金吾卫将军
南霁云皆死之。癸亥，给复凤翔五载，版授父老官。遣
太子太师韦见素迎上皇天帝于蜀郡。丁卯，至自灵
武，飨于太庙，哭三日。己巳，关内节度使王思礼及安
庆绪战于绛郡，败之。十一月丙子，张镐率四镇伊西
北庭行营兵马使李嗣业、陕西节度使来瑱、河南都
知兵马使嗣吴王祗克河南郡县。庚子，作九庙神主，
告享于长乐殿。十二月丙午，上皇天帝至自蜀郡。甲
寅，苗晋卿为中书侍郎、同中书门下平章事。戊午，大
赦。《灵武》元从、蜀郡扈从官三品已上予一子官，四品
以下一子出身。瘗阵亡者致祭之，给复其家；二载，免
天下租庸，来岁三之一。禁珠、玉、宝钿、平脱、金泥、刺绣。
复诸州及官名。以蜀郡为南京，凤翔郡为西京，西京
为中京。给复潞州；五载，并、邓、许、滑、宋五州，雍丘、好畤、
奉先县；二载，益州；三载，赐文武官、阶、勋、爵，父老“八十
以上版授，加绯衣银鱼，民酺五日。”广平郡王俶为太
尉，进爵楚王；苗晋卿为侍中，崔圆为中书令，李麟“同
中书门下三品。进封子南阳郡王系为赵王，新城郡
王仅”彭王，颍川郡王僴兖王，东阳郡王侹泾王；封子
僙为襄王，倕杞王，偲召王，佋，兴王侗定王。乙丑，史思
明降。壬申，达奚珣等伏诛。

乾元元年正月戊寅，上皇天帝御宣政殿，授皇帝《传
国受命宝符》，册号曰“光天文武大圣孝感皇帝。”乙酉，
出宫女三千人。庚寅，大阅。二月癸卯，安庆绪将能元
皓以淄青降，以元皓为河北招讨使。乙巳，上上皇天
帝册号曰圣皇天帝。丁未，大赦，改元，赠死事及拒伪
命者官。成都、灵州扈从三品以上予一子官，五品以
“上一子出身，六品以下叙进之。免陷贼州三岁税。赐
文武官、阶、爵。”三月甲戌，徙封俶为成王。戊寅，立淑妃
张氏为皇后。四月辛亥，祔神主于太庙。甲寅，朝享于
太庙，有事于南郊。“乙卯，大赦。赐文武官、阶、勋、爵，天下
非租庸毋辄役使，有能赈贫穷，宠以官爵。京官九品
以上言事，二王、三恪予一子官。”史思“明杀范阳节度
副使乌承恩以反。”五月戊子，张镐罢。乙未，崔圆、李麟
罢。太常少卿王玙为中书侍郎、同中书门下平章事。
七月，党项羌寇边。九月丙子，招讨党项使王仲昇杀
拓拔戎德。庚寅，郭子仪率李光弼、李嗣业、王思礼、淮
西节度使鲁炅、兴平军节度使李奂、滑濮节度使许
督、冀平卢兵马使董秦、郑蔡节度使李广琛以讨安
庆绪。癸巳，大食、波斯寇广州。十月甲辰，立成王俶为
皇太子，大赦，“赐文武官阶、爵，五品以上子为父后者
勋两转，举忠正孝友堪东宫官者。”十一月壬申，王思
礼及安庆绪战于相州，败之。十二月庚戌，户部尚书
李峘都统淮南、江东、江西节度使。丁卯，史思明陷魏
州。

二年正月己巳，群臣上尊号曰“乾元大圣光天文武
孝感皇帝。”郭子仪及安庆绪战于愁思冈，败之。丁丑，
祠九宫贵神。戊寅，耕籍田。二月壬戌，中书门下虑囚。
三月己巳，皇后亲蚕。壬申，九节度之师溃于滏水。史
思明杀安庆绪，东京留守崔圆、河南尹苏震、汝州刺
史贾至奔于襄、邓，郭子仪屯于东京。丁亥，以旱，降死
罪，流以下原之，流民还者给复三年。甲午，兵部侍郎
吕𬤇同中书门下平章事。乙未，苗晋卿、王玙罢。京兆
尹李岘为吏部尚书，中书舍人李揆为中书侍郎，户
部侍郎第五琦同中书门下平章事。丙申，郭子仪为
东畿、山南东、河南等道诸节度防御兵马元帅。四月
庚子，王思礼及史思明战于直千岭，败之。壬寅，诏“减
常膳服御。武德中尚作坊，非赐蕃客戎祀所须者，皆
罢之。”五月辛巳，贬李岘为蜀州刺史。七月辛巳，赵王
系为天下兵马元帅，李光弼副之。辛卯，吕𬤇罢。八月
乙巳，襄州防御将康楚元、张嘉延反，逐其刺史王政。
九月甲子，张嘉延陷荆州。丁亥，太子少保崔光远为
荆襄招讨、山南东道处置兵马使。庚寅，史思明陷东
京及齐、汝、郑、滑四州。十月乙巳，李光弼及史思明战
于河阳，败之。壬戌，吕𬤇起复。十一月庚午，贬第五琦
为忠州刺史。十二月乙巳，康楚元伏诛。史思明寇陜
州，神策军将卫伯玉败之。

上元元年。三月丙子，降死罪，流以下原之。四月戊申，
山南东道将张维瑾反，杀其节度使史翙。丁巳，有彗
星出于娄、胃。己未，来瑱为山南东道节度使，以讨张
维瑾。闰月辛酉，有彗星出于西方。甲戌，徙封系为越
王。己卯，大赦，改元，赐文武官爵。追封太公望为武成
王。复死刑三覆奏。是月，大饥，张维瑾降。五月丙午，太子太傅苗晋卿为侍中。壬子，吕𬤇罢。六月乙丑，凤翔
节度使崔光远及羌、浑、党项战于泾、陇，败之。乙酉，又
败之于普润，李光弼及史思明战于怀州，败之。七月
丁未，圣皇天帝迁于西内。十一月甲午，扬州长史刘
展反，陷润州。丙申，陷昇州。壬子，李峘、淮南节度使邓
景山及刘展战于淮上，败绩。是岁，吐蕃陷廓州，西原
蛮寇边，桂州经略使邢济败之。

二年正月甲寅，降死罪，流以下原之。乙卯，刘展伏诛。
二月己未，奴刺、党项羌寇宝鸡，焚大散关，寇凤州。刺
史萧死之，凤翔尹李鼎败之。戊寅，李光弼及史思
明战于北邙，败绩。思明陷河阳。癸未，贬李揆为袁州
长史，河中节度使萧华为中书侍郎、同中书门下平
章事。乙酉，来瑱及史思明战于鲁山，败之。三月甲午，
史朝义寇陜州，神策军节度使卫伯玉败之。戊戌，史
朝义杀其父思明。李光弼罢副元帅。四月己未，吏部
侍郎裴遵庆为黄门侍郎、“同中书门下平章事。”乙亥，
青密节度使尚衡及史朝义战，败之。丁丑，兖郓节度
使能元皓又败之。壬午，剑南东川节度兵马使段子
璋反，陷绵州，遂州刺史、嗣虢王巨死之，节度使李奂
奔于成都。五月甲午，史朝义将令狐彰以滑州降。戊
戌，平卢军节度使侯希逸及史朝义战于幽州，败之。
庚子，李光弼为河南道副元帅。剑南节度使崔光远
克东川，段子璋伏诛。七月癸未朔，日有食之。八月辛
巳，殿中监李国贞都统朔方、镇西、北庭、兴平、陈郑、河
中节度使。九月壬寅，大赦，去“乾元”、“大圣、光天”、文武、孝
感号，去上元号称“元年。”以十一月为岁首，月以斗所
建辰为名。赐文武官阶、勋、爵版授侍老官先授者叙
进之。停四京号元年。建子月癸巳，曹州刺史常休明
及史朝义将薛崿战，败之。己亥，朝圣皇天帝于西内。
丙午，卫伯玉及史朝义战于永宁，败之。己酉，朝献于
太清宫。庚戌，朝享于太庙及元献皇后庙。建丑月辛
亥，有事于南郊。己未，来瑱及史朝义战于汝州，败之。
乙亥，侯希逸及朝义将李怀仙战于范阳，败之。
宝应元年建寅月甲申，追册靖德太子琮为皇帝，妃
实氏为皇后。乙酉，葬王公妃主遇害者。丙戌，盗发敬
陵、惠陵。甲辰，李光弼克许州，吐蕃请和。戊申，史朝义
陷营州。建卯月辛亥，大赦。“赐文武官阶、爵，五品以上
清望及郎官御史荐流人有行业情可矜者，停贡鹰
鹞狗豹。以京兆府为上都，河南府为东都，凤翔府为
西都，江陵府为南都，太原府为北都。”壬子，羌、浑奴刺
寇梁州。癸丑，河东军乱，杀其节度使邓景山，都知兵
马使辛云京自称节度使。乙丑，河中军乱，杀李国贞
及其节度使荔非元礼。戊辰，淮西节度使王仲昇及
史朝义将谢钦让战于申州，败绩。庚午，郭子仪知朔
方、河中北庭、潞仪泽沁节度行营兴平定国军兵马
副元帅。壬申，鄜州刺史成公意及党项战，败之。建辰
月壬午，大赦，官吏听纳赃免罪，左降官及流人罚镇，
效力者还之。甲午，奴剌寇梁州。戊申，萧华罢。户部侍
郎元载同中书门下平章事。建巳月庚戌，史朝义寇
泽州，刺史李抱玉败之。“壬子，楚州献定国宝玉十有
三。甲寅，圣皇天帝崩。乙丑，皇太子监国，大赦，改元年
为宝应元年。复以正月为岁首，建巳月为四月。丙寅，
闲厩使李辅国、飞龙厩副使程元振迁皇后于别殿，
杀越王系、兖王僴。是夜，皇帝崩于长生殿，年五十二。”
按《旧唐书肃宗本纪》，肃宗文明武德大圣大宣孝皇
帝，讳亨，元宗第三子，母曰元献皇后杨氏。景云二年
乙亥生。初名嗣昇，二岁封陕王，五岁拜安西大都护、
河西四镇诸蕃落大使。上仁爱英悟，得之天然。及长，
聪敏强记，属辞典丽，耳目之所听览，不复遗忘。开元
十五年正月封忠王，改名浚。五月领朔方大使、单于
大都护。十八年，奚、契丹犯塞，以上为河北道元帅，信
安王袆为副帅，御史大夫李朝隐、京兆尹裴伷先等
八人总管兵以讨之。仍命百寮设次于光顺门，与上
相见。左丞相张说退谓学士孙逖、韦述曰：“尝见太宗
《写真图》，忠王英姿颖发，仪表非常，雅类圣祖，此社稷
之福也。”二年，诸将大破奚、契丹。以上遥统之功，加司
徒。二十三年，改名玙。二十五年，皇太子瑛得罪。二十
六年六月庚子，立上为皇太子，改名绍。后有言事者
云：“绍与宋太子名同，改今名。”初，太子瑛得罪，上召李
林甫议立储贰。时寿王瑁母武惠妃方承恩宠，林甫
希旨，以瑁对。及立上为太子，林甫惧不利己，乃起韦
坚、柳𪟝之狱，上几危者数四。后又杨国忠依倚妃家，
恣为亵秽，惧上英武，潜谋不利，为患久之。天宝十三
载正月，安禄山来朝，上尝密奏云：“禄山有反相。”元宗
不听。十四载十一月，禄山果叛，称兵诣阙。十二月丁
未，陷东京。辛丑，制太子监国，仍遣上亲总诸军进讨。
时禄山以诛杨国忠为名，由是军民切齿于杨氏。国
忠惧，乃与贵妃谋间其事，上遂不行。乃召河西节度
使哥舒翰为皇太子前锋兵马元帅，令率众二十万
守潼关。明年六月，哥舒翰为贼所败，关门不守。国忠

姓，众泣而言曰：“逆寇背恩，主上播越，臣等生于圣代，
世为唐民，愿勠力一心，为国讨贼，请从太子收复长
安。”元宗闻之曰：“此天启也。”乃令高力士与寿王瑁送
太子内人及服御等物，留后军厩马从。上令力士口
宣曰：“汝好去，百姓属望，慎勿违之，莫以吾为意。且西
戎北狄，吾尝厚之，今国步艰难，必得其用，汝其勉之。”
上回至渭北，便桥已断，水暴涨，无舟楫。上号令水滨
百姓归者三千馀人，渭水可涉，又遇潼关散卒，误以
为贼，与之战，士众多伤，乃收其馀众。比上军既济，其
后皆溺。上喜，以为天之佑。时从上惟广平、建宁二王
及四军将士才二千人，自奉天而北，夕次永寿，百姓
遮道献牛酒。有白云起西北，长数丈，如楼阁之状，议
者以为天子之气。戊戌，至新平郡。时昼夜奔驰三百
馀里，士众器械，亡失过半，所存之众，不过一旅。己亥，
至安定郡，斩新平太守薛羽、保定太守徐谷，以其弃
郡也。庚子，至乌氏驿，彭原太守李遵谒见，率兵士奉
迎，仍进衣服粮糗。上至彭原，又募得甲士四百，率私
马以助军。辛丑，至平凉郡，蒐阅监收公私马，得数万
疋，官军益振。时贼据长安，知上治兵河西三辅，百姓
皆曰：“吾太子大军即至。”贼望西北尘起，有时奔走。戊
申，扶风人康景龙杀贼宣慰使薛总等二百馀人，陈
仓令薛景仙率众收扶风郡，守之。由是关辅豪右皆
谋杀贼，贼故不敢侵轶。上在平凉，数日之间，未知所
适。会朔方留后杜鸿渐、魏少游、崔漪等遣判官李涵
奉笺迎上，备陈兵马招集之势，仓储库甲之数，上大
悦。鸿渐又发朔方步骑数千人，于白草顿奉迎。时河
西行军司马裴冕，新授御史大夫，赴阙，遇上于平凉，
亦劝上治兵于灵武，以图进取。上然之。上初发平凉，
有彩云浮空，白鹤前引，出军之后，有黄龙自上所憩
屋腾空而去。上行至丰宁，南见黄河天堑之固，欲整
军北渡，以保丰宁。忽大风飞沙，跬步之间，不辨人物。
及回军趋灵武，风沙顿止，天地廓清。七月，辛酉，上至
灵武。时魏少游预备供帐，无不毕备。裴冕、杜鸿渐等
从容进曰：“今寇逆乱常，毒流函谷。主上倦勤大位，移
幸蜀川，江山阻险，奏请路绝。宗社神器，须有所归。万
姓颙颙，思崇明圣，天意人事，不可固违。伏愿殿下顺
其乐推，以安社稷，王者之大孝也。”上曰：“俟平寇逆，奉
迎銮舆，从容储闱，侍膳左右，岂不乐哉！公等何急也！”
冕等凡六上笺，辞情激切，上不获已，乃从。是月甲子，
上即皇帝位于灵武，礼毕，冕等跪进曰：“自逆贼凭陵，
两京失守，圣皇传位，陛下再安区宇，臣稽首上千万
岁寿。”群臣舞蹈称万岁。上流涕歔欷，感动左右。即日
奏其事于上皇。是日，御灵武南门，下制曰：“朕闻圣人
畏天命，帝者奉天时。知皇灵眷命，不敢违而去之；知
历数可归，不获已而当之。在昔帝王，靡不由斯而有
天下者也。乃者寇逆乱常，京阙失守，天未悔祸，群凶
尚扇。圣皇久厌大位，思传眇身，军兴之初，已有成命，
予恐不德，罔”敢祗承。今群工卿士，佥曰：“孝莫大于继
德，功莫盛于中兴。”朕所以治兵朔方，将殄寇逆，务以
大者，本其孝乎？须安兆庶之心，敬顺群臣之请。乃以
七月甲子，即皇帝位于灵武，敬崇徽号，上尊圣皇曰
上皇。天帝所司，择日昭告上帝。朕以薄德，谬当重位，
既展承天之礼，宜覃率土之泽。可大赦天下，改元曰
“至德。”内外文武官，九品已上加两阶赐两转，三品已
上赐爵一级。以朔方度支副使、大理司直杜鸿渐为
兵部郎中，朔方节度判官崔漪为吏部郎中，并知中
书舍人。以御史中丞裴冕为中书侍郎、同中书门下
平章事，河西兵马使周佖为河西节度使，陇右兵马
使彭元晖为陇右节度使，前蒲州刺史吕崇贲为关
内节度使兼顺化郡太守；以陈仓县令薛景仙为扶
风太守，以陇右节度使郭英乂为天水郡太守。改灵
武郡为大都督府，上县为望，中县为上。丁卯，逆寇害
霍国长公主、永王妃侯莫陈氏、义王妃阎氏、陈王妃
韦氏、信王妃任氏、驸马杨胐等八十馀人于崇仁之
街。甲戌，贼党同罗部五千馀人自西出降朔方军。己
卯，京兆尹崔光远、长安令苏震等率府县官吏大呼
于西市，杀贼数千级，然后来赴行在。诏改扶风为凤
翔郡。八月，壬午，朔方节度使郭子仪、范阳节度李光
弼破贼于常山郡之嘉山。上以治兵收京城，诏子仪
等旋师。子仪、光弼率所统步骑五万至，屯河北。诏“以
子”仪为兵部尚书，依前灵州大都督府长史；光弼为
户部尚书，兼太原尹、北京留守、同中书门下平章事。
回纥、吐蕃遣使继至，请和亲，愿助国讨贼，皆宴赐遣
之。是日，上皇至成都，大赦。癸巳，上所奉表始达成都。
丁酉，上皇逊称诰，遣左相韦见素、文部尚书房琯、门
下侍郎崔涣等奉册书赴灵武。九月壬辰，上南幸彭
原郡。封故邠王守礼男承采为炖煌王，令使回纥和
亲，册回纥可汗女为毗伽公主，仍令仆固怀恩送承
采至回纥部内官边令该背上皇投贼，至是复来见，
上命斩之。丙子，至顺化郡。韦见素、房琯、崔涣等自蜀郡赍上册书及传国宝等至。己卯，斩潼关败将李承
光于纛下。十月辛巳朔，日有食之，既。癸未，彭原郡以
军兴用度不足，权卖官爵及度僧尼。上素知房琯名，
至是琯请为兵马元帅收复两京，许之，仍令兵都尚
书王思礼为副，分兵为三军，杨希文、刘贵哲、李光进
等各将一军，其众五万。辛丑，琯与贼将安守忠战于
陈涛斜，官军败绩，杨希文、刘贵哲等降于贼，琯亦奔
还。平原太守颜真卿以食尽援绝，弃城渡河，于是河
北郡县尽陷于贼。十一月辛亥，河西地震有声，圯裂
庐舍，张掖、酒泉尤甚。戊子，回纥引军来赴难，与郭子
仪同破贼党同罗部三千馀众于河上。诏宰相崔涣
巡抚江南，补受官吏。十二月戊子，以王思礼为关内
节度。彭原郡百姓给复二载，郡同六雄县昇紧望。以
秦州都督郭英乂为凤翔太守，谏议大夫高适为广
陵长史、淮南节度兼采访使。贼将阿史那承庆攻陷
颍川郡，执太守薛愿、长史庞坚。甲辰，江陵大都督府
永王璘擅领舟师下广陵。

二载春正月庚戌朔，上在彭原受朝贺。是日，通表入
蜀贺上皇。上皇在蜀，每得上表疏讯其使者，知上涕
恋晨省，乃下诏曰：“至和育物，大孝安亲，古之哲王，必
由斯道。朕往在春宫，尝事先后，问安靡阙，视膳无违。
及同气天伦，联华棣萼，居常共被，食必分甘。今皇帝
奉而行之，未尝失坠，每有御命而来，戒途将发，必肃
恭拜跪，涕泗涟洏，左右侍臣，罔不感动。间者抱戴赤
雀、白狼之瑞，接武荐臻，此皆皇帝圣敬之符，孝友之
感也。故能诞敷德教，横于四海，信可以光宅寰宇，永
绥黎元者哉！其天下有至孝友悌，行著乡闾，堪旌表
者，郡县长官采听闻奏，庶孝子顺孙，沐于元化也。”甲
寅，以襄阳太守李峘为蜀郡长史、剑南节度使，将作
少监魏仲犀为襄阳山南道节度使，永王傅刘汇为
丹阳太守兼防御使。以宪部尚书李麟同中书门下
平章事。上皇遣平章事崔圆奉诰赴彭原。乙卯，逆贼
安禄山为其子庆绪所杀。辛酉，于江宁县置金陵郡，
仍置军，分人以镇之。甲子，幸保定郡。丙寅，武郡九姓
商胡安门物等叛，杀节度使周佖、判官崔称，率众讨
平之。是日，蜀郡健儿贾秀等五千人谋逆，上皇御蜀
郡南楼，将军席元庆等讨平之。二月戊子，幸凤翔郡
文城太守、武威郡九姓齐庄，破贼五千馀众。上议大
举收复两京，尽括公私马以助军，给事中李廙署云
“无马。”大夫崔光远劾之，贬廙江华太守。节度使李光
弼大破贼将蔡希德之众于城下，斩掳七万，军资器
仗称是。朔方节度使郭子仪大破贼将崔乾祐于潼
关，收河东郡。永王璘兵败，奔于岭外，至大庾岭，为洪
州刺史皇甫侁所杀。三月癸亥，河西自去冬地震，至
是方止。辛酉，以左相韦见素、平章事裴冕为左右仆
射，并罢知政事。以前宪部尚书致仕苗晋卿为左相。
吐蕃遣使和亲，遣给事中南巨川报命。癸亥，大雨，至
癸酉不止。诏疏理刑狱，甲戌方止。夏四月戊寅朔，以
郭子仪为司空兼副元帅，统诸节度，李光弼为司徒。
乙酉，太史奏“岁星、太白、荧惑集于东井。”五月癸丑，郭
子仪与贼将安守忠战于清渠，官军败绩，子仪退保
武功。丁巳，房琯为太子少师，罢知政事。以谏议大夫
张镐为中书侍郎、同中书门下平章事。以武部侍郎
杜鸿渐为河西节度。庚申，《诰》追赠故妃杨氏为元献
皇太后，上母也。甲子，郭子仪以失律让司空，许之。七
月庚戌夜，蜀郡军人郭千仞谋逆，上皇御元英楼，节
度使李峘讨平之。丁巳，贼将安武臣陷陜郡，民无遗
类。八月甲申，以黄门侍郎崔涣为馀杭太守、江东采
访防御使。己丑，以平章事张镐兼河南节度采访处
置等使。灵昌太守许叔冀为贼所攻，援兵不至，拔众
投睢阳郡。癸巳，大阅诸军，上御城楼以观之。丁酉，改
雍县为凤翔县，陈仓为宝鸡县。闰八月辛未，贼将遽
寇凤翔，崔光远行军司马王伯伦、判官李椿率众捍
贼。贼退，乘胜至中渭桥，杀贼守桥众千人，追击入苑
中。时贼大军屯武功，闻之，烧营而去。伯伦与贼血战
而死，李椿力穷被执，然自是贼不敢西侵。九月丁丑，
上党节度使程千里与贼挑战，为贼将蔡希德所擒。
炖煌王承采自《回纥》使还，拜宗正卿，纳回纥公主为
妃。回纥封为叶护，持四节，与回“纥叶护太子率兵四
千，助国讨贼。”叶护入见，宴赐加等。丁亥，元帅广平王
统朔方、安西、回纥、南蛮、大食之众二十万，东向讨贼。
壬寅，与贼将安守忠、李归仁等战于香积寺西北，贼
军大败，斩首六万级，贼帅张通儒弃京城东走。癸卯，
广平王收西京。甲辰，捷书至行在，百寮称贺，即日告
捷于蜀。上皇遣裴冕入京，启告郊庙社稷。冬十月乙
巳朔，以崔光远为京兆尹。诏曰：“缘京城初收，要安百
姓，又洒扫宫阙，奉迎上皇，以今月十九日还京，应缘
供顿务从减省。”吐蕃寇陷西平郡。癸丑，贼将伊子奇
陷睢阳，害张巡、姚訚、许远。贼自香积之败，悉众保陜
郡。广平王统、郭子仪等进攻，与贼战于陕西之新店，

庶欢呼路侧，陷贼官伪署侍中陈希烈、中书令张垍
等三百馀人，素服待罪。癸亥，上自凤翔还京，仍遣太
子太师韦见素入蜀，迎上皇凤翔郡，给复五载。丙寅，
至望贤宫，得《东京捷书》至，上大喜。丁卯，入长安，士庶
涕泣拜忭曰：“不图复见吾君！”上亦为之感恻。九庙为
贼所焚，上素服哭于庙三日，入居大明宫。是日，上皇
发蜀郡。己已，文武胁从官免冠徒跣，朝堂待罪，禁之
府狱，命中丞崔器劾之。回纥叶护自东京还，宴之于
宣政殿，便辞还蕃。乃封叶护为忠义王，约每年送绢
二万疋，至朔方，王便交授。十一月，壬申朔，上御丹凤
楼，下制曰：“我国家出震乘干，立极开统，讴歌历数，启
圣千龄；文物声名，握图六叶。安禄山、氐、羯贼类，粗立
边功，遂肆凶残，变起仓卒，而毒流四海，涂炭万灵。朕
兴言痛愤，提戈问罪。灵武聚一旅之众，至凤翔合百
万之师，亲总元戎，扫清群孽。广平王俶受委元帅，能
振天”声；郭子仪决胜无前，克成大业。兼回纥叶护、云
南子弟、诸蕃兵马，力战平凶，势若摧枯，易同破竹。朕
早承圣训，尝读《礼经》，义切奉先，恐不克荷。今复宗庙
于函洛，迎上皇于巴蜀，导銮舆而反正，朝寝门而问
安，寰宇载宁，朕愿毕矣。且复人将有主，敬当天地之
心；兴岂在予，实冯社稷之祐。今两京无虞，“三灵通庆，
可以昭事，宜在覃恩，待上皇到日，当取处分。”是时，河
南、河东诸郡县皆平，宫省门带“安”字者改之。伪御史
大夫严庄来降新成九庙神主，上亲告享。十二月丙
午，上皇至自蜀。上至望贤宫奉迎上皇御宫南楼。上
望楼辟易，下马趋进楼前，再拜蹈舞称庆。上皇下楼，
上匍匐捧上皇足，涕泗呜咽，不能自胜。遂扶侍上皇
御殿，亲自进食。自御马以进，上皇上马，又躬揽辔而
行，止之后退。上皇曰：“吾享国长久，吾不知贵；见吾子
为天子，吾知贵矣。”上乘马前导，自开远门至丹凤门，
旗帜烛天，彩栩夹道，士庶舞忭路侧，皆曰：“不图今日
再见二圣。”百寮班于含元殿庭。上皇御殿，左相苗晋
卿率百辟“称贺，人人无不感咽。”礼毕，上皇诣长乐殿
谒九庙神主，即日幸兴庆宫。上请归东宫，上皇遣高
力士再三慰譬而止。受贼伪署左相陈希烈、达奚珣
等二百馀人，并禁于杨国忠宅鞫问。甲寅，以左相苗
晋卿为中书侍郎、同中书门下平章事。十二月戊午
朔，上御丹凤门，下制“大赦。蜀郡《灵武元从》功臣”、太子
太师、豳国公韦见素、内侍齐国公高力士、右龙武大
将军陈元礼，各加实封三百户；田长文、张崇俊、杜休
祥，各加二百户；右仆射裴冕冀国公，殿中监李辅国
成国公；宗正卿李遵郑国公，兼进封邑；广平王俶封
楚王，加实封二千户；左仆射、朔方节度郭子仪加司
徒，进封代国公，实封一千户；兵马使仆固怀恩封丰
国公，右金吾将军李嗣业封虢国公；司徒兼太原尹
李光弼蓟国公，关内节度王思礼霍国公，淮南节度
来瑱颍国公，南阳太守鲁炅岐国公，仍并加实封。京
兆尹崔光远邺国公，开府李光进范阳郡公；左相苗
晋卿为侍中，封韩国公；宪部尚书、平章事李麟褒国
公；中书侍郎崔圆为中书令、赵国公，中书侍郎张镐
南阳县公。近日所改《百司额》及郡名官名，一依故事。
改《蜀郡为南阳》，《凤翔府》为《西京》，《西京改为中京》，《蜀郡
改为成都府》，凤翔府官寮，并同《三京》名号。其李憕、卢
奕、颜杲卿、袁履谦、许远、张巡、张“介然、蒋清、庞坚等，即
与追赠，访其子孙，厚其官爵，文武三品已上赐爵一
级，四品已下加一阶。赐酺五日。”进封南阳王杰为赵
王，新城王仅为彭城王，颍川王僩为兖王，第七男侹
为泾王，第九男倕封襄王，第十男佋封兴王，第十一
男偲封杞王，第十二男侗封定王。甲子，上皇御宣政
殿，授上《传国玺》，上于殿下涕泣而受之。己丑，贼将伪
范阳节度使史思明以其兵众八万之籍，与伪河东
节度使高秀岩并表送降。庚午，制：“人臣之节，有死无
二；为国之体，叛而必诛。况乎委质贼廷，宴安逆命，耽
受宠禄，淹延岁时，不顾恩义，助其效用，此其可宥，法
将何施！达奚珣等或受任台辅，位极人臣；或累叶宠
荣，姻联戚里；或历践台阁，或职通中外。夫以犬马微
贱之畜，犹知恋主；龟蛇蠢动之类，皆能报恩。岂曰人
臣，曾无感激！自逆寇作乱，倾覆邦家，凡在黎元，皆含
怨愤，杀身殉国者不可胜数。此等黔首，犹不背国恩，
受任于枭獍之间，咨谋于豺虺之辈，静言此情，何可
放宥！达奚珣等一十八人并宜处斩，陈希烈等七人
并赐自尽，前大理卿张均特宜免死，配流合浦郡。”是
日，斩达奚珣等于子城西南隅《独柳树》仍集百寮往
观之。

三载正月甲戌朔。戊寅，上皇御宣政殿，册皇帝尊号
曰光天文武大圣孝感皇帝。上以徽号中有“大圣”二
字，上表固让，不允。乙酉，敕：“因乱所失库物，先差使搜
检，如闻下吏，因便扰人，其搜检使一切并停，务令安
辑。”内出宫女三千人。庚寅，大阅诸军于含元殿庭，上
御栖鸾阁观之。庚子，册良娣张氏为淑妃。二月癸卯朔，贼将伪淄青节度能元皓以其地请降，用为河北
招讨使，并其子昱，并授官爵。乙巳，上御兴庆宫，奉册
上皇徽号曰太上至道圣皇大帝。丁未，御明凤门，大
赦天下，改至德三载为乾元元年。成都、灵武扈从功
臣，三品已上与一子官，五品已下与一子出身，六品
已下量与改转。死王事陷贼不受伪“命而死者，并与
追赠。陷贼官先推鞠者，例减罪一等。今后医卜入仕
者，同明法例处分。”三月癸酉朔。甲戌，元帅楚王俶改
封成王。乙亥，山南东道、河南、淮南、江南皆置节度使。
辛卯，以岁饥，禁酤酒麦，依常式。太史监为司天台，取
承宁坊张守珪宅置，仍补官员六十人。夏四月癸卯，
以太子少师、嗣虢王巨为东京留守、河南尹，充京畿
采访处置使。己酉，册淑妃张氏为皇后。辛亥，九庙成，
备法驾自长安殿迎九庙神主入新庙。甲寅，上亲享
九庙，遂有事于圆丘，即日还宫。翼日，御明凤门，大赦
天下。戊辰，上进炼石英、金龟于兴庆宫。五月壬申朔，
回纥、黑衣、大食各遣使朝贡，至阁门，争长，诏其使合
从左右门入。壬午，诏：“近缘狂寇乱常，诸道分置节度，
盖总管内征发，文牒往来，仍加采访，转滋烦扰。其诸
道先置采访、黜陟二使，宜停。”癸未夜，月掩心前星。戊
子，以河南节度、中书侍郎、平章事张镐为荆州大都
督府长史、本州防御使，以礼部尚书崔光远为河南
节度。庚寅，立成王俶为皇太子。以荆州长史季广琛
赴河南行营，会计讨贼于河北。己未，中书令崔圆为
太子少师，刑部尚书、同平章事李麟为太子少傅，并
罢知政事。以太常少卿、知礼仪事王玙为中书侍郎、
同中书门下平章事。丙申，炖煌王承采薨。六月辛丑
朔，吐火罗、康国遣使朝贡。己酉，初置太乙神坛于圆
丘东。是日，命宰相王玙摄行祠事。癸丑夜，月入南斗
魁。戊午，诸三司所推劾受贼伪官等，恩泽频加，科条
递减，原其事状，稍近平人所推问者，并宜释放。秋七
月辛未朔，吐火罗叶护乌利多并九国首领来朝，助
国讨贼，上令赴朔方行营。丙戌，初铸新钱，文曰“乾元
重宝”，用一当十，与《开元通宝》同行用。丁亥，制“上皇第
二女宁国公主出降回纥英武威远毗伽可汗。”八月
壬寅，以青、徐等五州节度使季广琛兼许州刺史，河
南节度使崔光远兼汴州刺史；以青州刺史许叔冀
兼滑州刺史，充青滑六州节度使。甲辰，上皇诞节，上
皇宴百官于金明门楼。朔方节度使郭子仪、河东节
度使李光弼、关内节度使王思礼来朝。加子仪中书
令，光弼侍中，思礼兵部尚书，馀如故。九月庚午朔，右
羽林大将军赵泚为蒲州刺史、蒲同虢三州节度使，
贝州刺史能元皓为齐州刺史、齐兖郓等州防御使。
庚寅，大举讨安庆绪于相州，“命朔方节度郭子仪、河
东节度李光弼、关内潞州节度使王思礼、淮西襄阳
节度鲁炅、兴平节度李奂、滑濮”节度许叔冀、平卢兵
马使董秦、北庭行营节度使李嗣业、郑蔡节度使季
广琛等九节度之师，步骑二十万。以开府鱼朝恩为
观军容使。癸巳，广州奏，大食国、波斯国兵众攻城，刺
史韦利见弃城而遁。十月乙未，以凤翔尹李齐物为
刑部尚书，以濮州刺史张方须为广州都督。五府节
度使郭子仪奏破贼十万于卫州，获安庆绪弟庆和，
进收卫州。甲寅，上皇幸华清宫，上送于灞上。许叔冀
奏“卫州妇人侯四娘、滑州妇人唐四娘、某州妇人王
二娘，相与歃血，请赴行营讨贼。”皆补果毅。壬申，王思
礼破贼二万于相州。十一月，丁丑，郭子仪收魏州，得
伪署刺史萧华于州狱，诏复以华为刺史。是日，上皇
至自华清宫，上迎于灞上。上自控上皇马辔百馀步，
诏止之，乃已。十二月癸卯，以河南节度崔光远为魏
州刺史，追萧华赴相州行营。甲辰，以昇州刺史韦黄
裳为苏州刺史、浙西节度使。庚戌，以户部尚书李峘
充淮南、浙西观察使、处置节度使。丙寅，立春，上御宣
政殿读《时令》，常参官五品已上升殿，“序坐而听之。”时
王师围相州，庆绪食尽，求于史思明，率众来援。丁卯，
思明复陷魏州，刺史崔光远出奔。

二年春正月已巳朔，上御含元殿，受尊号曰乾元大
圣光天文武孝感皇帝。是日，史思明自称燕王于魏
州，僭立年号。丁丑，上亲祠九宫贵神，斋宿于坛所。戊
寅，有事于籍田，上行九推，礼官奏太过，上曰：“朕劝农
率下，所恨不终千亩耳。”癸未夜，月掩岁星。乙丑，以御
史中丞崔寓都统浙江、淮南节度处置使。丙申，开府
仪同三司、卫尉卿、怀州北庭行营节度使、虢国公李
嗣业卒于相州行营。庚子，以太子少师崔圆充东京
留守、判尚书省事。二月壬子望，月蚀既，百官请加皇
后张氏尊号曰“翊圣”，上以月蚀，阴德不修而止，贬东
京留守，嗣虢王巨以陕州刺史苛政也。丙辰，月犯心
大星。壬戌，遣侍中苗晋卿、王玙分录“囚徒。”三月丁卯
朔。己巳，皇后祀先蚕于苑中。壬申，相州行营郭子仪
等与贼史思明战，王师不利，九节度兵溃，子仪断河
阳桥，以馀众保东京。辛卯，以卫尉卿荔非元礼为怀

州刺史，充亳颍等州“节度使。”甲午，以兵部侍郎吕𬤇
同中书门下平章事，以太子宾客薛景仙为凤翔尹、
本府防御使。乙未，侍中苗晋卿为太子太傅、平章事，
王玙为刑部尚书，并罢知政事。以京兆尹李岘为吏
部尚书，礼部侍郎李揆为中书侍郎，与户部侍郎第
五琦等并同中书门下平章事。丙申，以郭子仪为东
畿、山东河南等道节度防御兵马元帅，权东京留守、
判尚书省事。以河南节度副使来瑱为陕州刺史，充
虢华节度、潼关防御团练等使。四月丁酉朔，王思礼
奏，于潞城县东直千岭破贼万人。壬寅，诏以“寇孽未
平，务怀㧑挹。自今以后，朕常膳及御服等物，并从节
减，诸作坊、造坊并停。比缘军国务殷，或宣口敕处分，
今后非正宣，并不得行用，中外诸务，各归有司。英武
军及六军诸使，比因论竟，便行追摄，今后须经台府。
如处断不平，具状闻奏。自文武五品已上正官，各举
贤良方正直言极谏一人，任自封进，两省官十日一
上封事，御史台欲弹事，不须进状，仍服豸冠。残妖未
殄，国步犹难，共体至公，以康庶政。朕推诚御物，与众
共之，思与苍生，臻夫至道，宣示中外，知朕意焉。”甲辰，
以邓州刺史鲁炅为郑州刺史，充陈、郑、颍、亳节度使；
以徐州刺史尚衡为青州刺史，充青、淄、密、登、莱、沂、海
等州节度使；以商州刺史、兴平军节度李奂兼豫、许、
汝等州节度使。乙巳，第五琦依旧判度支租庸等使。
史思明僭号于魏州，贬季广琛宣州刺史，崔光远为
太子少保。癸亥，以久旱，徙市雩祈雨。五月辛巳，贬宰
相李岘蜀州刺史。丁亥，上御宣政殿试文经邦国等
四科举人，乃以汝州刺史刘展为滑州刺史，以平卢
军节度都知兵马使董秦为濮州刺史。六月乙未朔，
以右仆射裴冕为御史大夫、成都尹、持节充剑“南节
度副大使、本道观察使”；以邠州刺史房琯为太子宾
客；以饶州刺史颜真卿为昇州刺史，充浙江西道节
度使。己巳，以明州刺史吕延之为越州刺史，充浙江
东道节度使；以右羽林大将军彭元曜为郑州刺史，
充陈、郑、申、光、寿等州节度使。秋，七月，乙丑朔，以礼部
尚书韦陟充东京留守；太子少傅、兖国公李麟卒。辛
巳，制“以赵王系为天下兵马元帅，司空兼侍中李光
弼为副。”丁亥，以兵部尚书、潞州大都督府长史、潞泌
节度、霍国公王思礼兼太原尹，充北京留守；河东节
度副大使；刑部尚书王玙为蒲州刺史，充蒲同绛三
州节度使。八月乙亥，襄州偏将康楚元逐刺史王政，
据城自守。丙辰，宁国公主自回纥还宫，副元帅李光
弼兼幽州大都督府长史、河北节度等使。九月甲午，
襄州贼张嘉延袭破荆州，澧、朗、复、郢、硖、归等州官吏
皆弃城奔窜。戊长，新铸大钱，文如“乾元重宝”而重其
轮，用一当五十，以二十二斤成贯。丁亥，以太子少保
崔光远充荆、襄等州招讨使，右羽林大将军王仲昇
充申、安、沔等州节度使，右羽林将军李抱真为郑州
刺史、郑陈颍亳四州节度使。庚寅，逆贼史思明陷洛
阳，副元帅李光弼守河阳、汝、郑、滑等州，陷贼。冬十月
丁酉，制亲征史思明，竟不行。乙巳，李光弼奏破贼于
城下。壬戌，宰相吕𬤇起复，依前平章事。十一月甲子
朔，商州刺史韦伦破康楚元，荆、襄平。庚午，户部侍郎、
同平章事第五琦贬忠州长史，御史大夫贺兰进明
贬秦州司马。十二月癸巳朔，神策将军卫伯玉破贼
于陜东彊子坂。甲寅，以御史大夫史翙为襄州刺史，
充山南东道节度观察处置等使。

三年春正月癸亥朔。辛巳，李光弼进位“太尉，兼中书
令，馀如故。以杭州刺史侯令仪为昇州刺史，充浙江
西道节度，兼江宁军使。”戊子，以朔方节度使郭子仪
兼邠、宁、鄜、坊两道节度使。二月癸巳朔，以右丞崔寓
为蒲州刺史，充蒲、同、晋、绛等州节度使。庚戌，第五琦
除名，长流夷州。癸丑，以太子少保崔光远为凤翔尹、
秦陇节度使。三月壬申，以京兆尹李若幽为成都尹、
剑南节度使。甲申，以蒲州为河中府，其州县官吏所
置，同京兆、河南二府。四月甲午，李光弼奏“破贼于怀
州、河阳。”甲辰，以礼部尚书、东京留守韦陟为吏部尚
书，太子宾客房琯为礼部尚书，以太子宾客、平章事
张镐为左散骑常侍，太子宾客崔涣为大理卿。是岁
饥，米斗至一千五百文。戊申，襄州军乱，杀节度使史
翙，部将张维瑾据州叛。丁巳夜，彗出东方，在娄、胃间，
长四尺许。戊午，以右丞萧华为河中尹、兼御史中丞，
充同、晋、绛等州节度观察处置使。己未，以陕州刺史
来瑱为襄州刺史，充山南东道襄邓等十州节度观
察处置等使。庚申，以右羽林大将军郭英乂为陕州
刺史、陕西节度、潼关防御等使。闰四月辛酉朔，彗出
西方，其长数丈。壬戌，以礼部尚书房琯为晋州刺史。
甲子，制“彭王仅充河西节度大使，兖王僩北庭节度
太使，泾王侹陇右节度大使，杞王倕陕西节度大使，
兴王佋凤翔节度大使，蜀王傀邠宁节度大使，并不
出阁。”丁卯，太原尹王思礼进位司空。甲戌，天下兵马元帅赵王系改封越王。己卯，以星文变异，上御明凤
门，大赦天下，改《乾元》为“上元。”追封周太公望为武成
王，依文宣王例置庙。时大露，自四月雨至闰月末不
止，米价翔贵，人相食，饿死者委骸于路。壬午，以刑部
尚书王玙为太常卿，右散骑常侍韩择木为礼部尚
书。五月庚寅朔。丙午，以太子太傅、韩国公苗晋卿为
侍中。壬子，黄门侍郎、同中书门下三品吕𬤇为太子
宾客，罢知政事。癸丑，以河南尹刘晏为户部侍郎、勾
当度支、铸钱、盐铁等使。是夜，月掩昴。六月己丑，诏“先
铸重棱钱一当五十，宜减当三十文，《开元》宜一当十。”
七月己丑朔。丁未，上皇自兴庆宫移居西内。丙辰，开
府高力士配流巫州，内侍王承恩流播州，魏悦流溱
州。左龙武大将军陈元礼致仕。丙辰，御史大夫崔器
卒。八月辛未，吏部尚书韦陟卒。丁丑，以太子宾客吕
𬤇为荆州大都督府长史、沣朗硖忠五州节度观察
处置等使。己卯，以将作监王昂为河中尹、本府晋绛
等州节度使。丁亥，赠故兴王佋为“恭懿太子。”九月甲
午，以荆州为南都，州曰“江陵府，官吏制置同京兆。其
蜀郡先为南京，宜复为蜀郡。”十月壬申，以庐州刺史
赵良弼为越州刺史，充浙江东道节度使；青州刺史
殷仲卿为淄州刺史、淄沂沧德棣等州节度使。甲申，
以兵部侍郎尚衡为青州刺史、青登等州节度使。十
一月乙巳，李光弼奏收怀州。宋州刺史刘展赴镇扬
州，扬州长史邓景山以兵拒之，为展所败，展进陷扬、
润、昇等州。十二月庚辰，以右羽林军大将军李鼎为
凤翔尹、兴凤陇等州节度使。癸未夜，岁星掩房。
二年春正月丁亥朔。辛卯，温州刺史季广琛为宣州
刺史，充浙江西道节度使。甲午，上不康，皇后张氏刺
血写佛经。甲寅，诏府县、御史台、大理疏理系囚，死罪
降从流，流已下并释放。乙卯，平卢军兵马使田神功
生擒刘展，扬、润平。二月己未，党项寇宝鸡，入散关，陷
凤州，杀刺史萧。凤翔，李鼎邀击之。癸亥，以凤翔尹
崔光远为成都尹、剑南节度度支营田观察处置等
使，以太子詹事、赵国公崔圆为扬州大督都府长史、
淮南节度观察等使。辛未夜，月有蚀之，既。戊寅，李光
弼率河阳之军五万，与史思明之众战于北邙，官军
败绩，光弼仆固怀恩走保闻喜，鱼朝恩、卫伯玉走保
陕州。河阳、怀州共陷贼，京师戒严。癸未，中书侍郎、同
中书门下三品李揆贬为袁州长史。以前河中尹萧
华为中书侍郎、同平章事、集贤殿崇文馆大学士，兼
修国史。三月甲子，史朝义率众夜袭我陕州，卫伯玉
逆击败之。戊戌，史思明为其子朝义所杀。李光弼以
失律让太尉、中书令，许之，授侍中、河中尹、晋绛等州
节度观察使。夏四月乙亥朔，嗣岐王珍得罪，废为庶
人，于溱州安置，连坐实如玢，崔昌处斩，驸马都尉杨
洄、薛履谦赐自尽。左散骑常侍张镐贬辰州司户长
任。己未，以吏部侍郎裴遵庆为黄门侍郎、同中书门
下平章事。青州刺史尚衡、兖州刺史能元皓并奏破
贼。壬午，梓州刺史段子璋叛，袭破遂州，杀刺史嗣虢
王巨。东川节度使李奂战败，奔成都。五月甲午，思明
伪将滑州刺史令狐彰以滑州归朝，授彰御史中丞，
依前滑州刺史、滑魏、德、贝、相六州节度使。乙未，剑南
节度使崔光远率师与李奂击败段子璋于绵州，擒
子璋杀之。绵州平。李光弼来朝，进位太尉，兼侍中，充
河南副元帅，都统河南、淮南、山南东道五道行营节
度，镇临淮。北京留守、守司空、太原尹、河东节度副大
使、霍国公王思礼卒。辛丑，以鸿胪卿、赵国公管崇嗣
为太原尹、兼御史大夫，充北京留守、河东节度副大
使。壬子，太子少傅、宗正卿李齐物卒。六月癸丑朔。己
卯，以凤翔尹李鼎为鄯州刺史、陇右节度营田等使。
秋七月癸未朔，日有蚀之，既，大星皆见。甲辰，延英殿
御座梁上生玉芝，一茎三花，上制《玉灵芝诗》。八月癸
丑朔，以中官李辅国守兵部尚书于尚书省，上命宰
臣百官送之，酣宴竟日。自七月霖雨，至是方止，墙宇
多坏漉鱼道中。辛巳，以殿中监李若幽为户部尚书，
充朔方、镇西、北庭、陈郑等州节度使，镇绛州，赐名国
裨。九月壬午朔。壬辰，以太子宾客、集贤殿学士、昌黎
伯韩择木为礼部尚书。壬寅，制：“朕获守丕业，敢忘谦
冲，欲垂范而自我，亦去华而就实。其乾元、大圣、光天、
文武、孝感等尊崇之称，何德以当之？钦若昊天，定时
成岁，《春秋》五始，义在体元，惟以纪年，更无润色。至于
汉武，饰以浮华，非前王之茂典，岂永代而作则。自今
已后，朕号唯称皇帝，其年号但称元年，去上元之号。
其以今北庭、潞、仪、隰等州行营本管节度观察等事
移镇绛州。”壬申，嗣宁王棣薨。癸酉，河南副元帅李光
弼破贼于许州城下，收复许州。建辰月庚辰朔。壬午，
诏天下见禁系囚，无轻重一切释放。丙戌夜，月有白
冠。癸巳，以襄州刺史来瑱为安州刺史，充淮西、申、安、
靳、黄、沔等十六州节度使。甲午，党项奴刺寇梁州，刺
史李勉弃郡走。丙申，党项寇奉天，上不康，百寮于佛
寺斋僧。丁未，诏左降官流人一切放还。戊申，中书侍郎、平章事、徐国公萧华为礼部尚书，罢知政事。以尚
书户部侍郎元载同中书门下平章事。以礼部尚书
韩择木为太子太保。建巳月庚戌朔。壬子，楚州刺史
崔侁献定国宝玉十三枚：一曰《元黄天符》，如笏，长八
寸，阔三寸，上圆下方，近圆有孔，黄玉也；二曰“玉鸡”毛
文悉备，白玉也；三曰“谷璧”，白玉也，径可五六寸，其文
粟粒，无雕鑴之迹；四曰“西王母白环”二枚，白玉也，径
六七寸；五曰“碧色宝”，圆而有光；六曰“如意宝珠”，形圆
如鸡卵，光如月；七曰“红靺鞨”，大如巨栗，赤如樱桃；八
曰“琅玕珠”，二枚，长一寸二分；九曰“玉玦”，形如玉环，四
分缺一；十曰“玉印”，大如半手，斜长，理如鹿形，陷入印
中，以印物，则鹿形著焉；十一曰“皇后采桑钩”，长五六
寸，细如筋，屈其末似真金，又似银；十二曰“雷公石斧”，
长四寸，阔二寸，无孔，细致如青玉。十三宝置于日中，
皆白气连天。《侁表》云：“楚州寺尼真如者，恍惚上升，见
天帝，帝授以十三宝曰：‘中国有灾，宜以第二宝镇之’。”
甲寅，太上至道圣皇天帝崩于西内神龙殿。上自仲
春不豫，闻上皇登遐，不胜哀悸，因兹大渐。乙丑，诏皇
太子监国。又曰：“上天降宝，献自楚州，因以体元，叶乎
五纪，其元年宜改为宝应，建巳月为四月，馀月并依
常数。仍依旧以正月一日为岁首。”丁卯，宣遗诏。是日，
上崩于长生殿，年五十二。群臣上谥曰文明武德大
圣大宣孝皇帝，庙号肃宗。宝应二年三月庚午，葬于
建陵。